b"\n_START_ARTICLE_\nDing-Dong! The Witch Is Dead\n_START_PARAGRAPH_\n\xc2\xabDing-Dong! The Witch Is Dead\xc2\xbb (p\xc3\xa5 norsk gjerne gjengitt som \xc2\xabDen onde heksa er d\xc3\xb8d\xc2\xbb) er en sang fra den amerikanske musikalfilmen Trollmannen fra Oz fra 1939. Komponist er Harold Arlen, teksten er ved E. Y. Harburg. Melodien er, p\xc3\xa5 linje med \xc2\xabWe're Off to See the Wizard\xc2\xbb og \xc2\xabOver the Rainbow\xc2\xbb, en av de klassiske sangene fra eventyrfilmen._NEWLINE_\xc2\xabThe Witch Is Dead\xc2\xbb fikk ny aktualitet og ble omstridt da den i april 2013 ble benyttet etter at den tidligere britiske statsministeren Margaret Thatcher d\xc3\xb8de. En omfattende aksjon p\xc3\xa5 sosiale medier f\xc3\xb8rte til at den seilte opp p\xc3\xa5 engelske platebarometere. BBC fikk et dilemma. \xc3\x85 spille plata ville v\xc3\xa6re s\xc3\xa6rs lite \xc3\xa6rb\xc3\xb8dig, sett i forhold til Thachers bortgang. \xc3\x85 kutte den fra lista ville bli sett p\xc3\xa5 som sensur. BBC valgte en melloml\xc3\xb8sning; de spilte en del av melodien, ledsaget av et nyhetsinnslag som forklarte sammenhengen._NEWLINE_Barbra Streisand og Harold Arlen spilte inn duetten p\xc3\xa5 Arlens studioalbum Harold Sings Arlen (with Friend) i 1966."